Χριστουγεννιάτικη Ανάγνωση Παραμυθιού
2022-12-17 10:00 - 12:00 (Europe/Athens) | Δημόσια Βιβλιοθήκη Ρεθύμνου, Μπίρη 6
Η Εθελοντική Oμάδα Υποστήριξης Μητρικού Θηλασμού και Μητρότητας Ρεθύμνου σε συνεργασία με τη Δημόσια Κεντρική Βιβλιοθήκη Ρεθύμνου σας προσκαλούν σε μία…
…Χριστουγεννιάτικη Ανάγνωση Παραμυθιού ‼️
Ελάτε να γνωριστούμε, να ακούσουμε χριστουγεννιάτικα παραμύθια, να φτιάξουμε στολίδια, να διασκεδάσουμε με μουσική και χορό ‼️ 🤱🎅🎉❤
✨Σάββατο 17 Δεκεμβρίου
✨10.00 π.μ. – 12.00 μ.μ.
➡️ στην αίθουσα παιδικού βιβλίου της Δημόσιας Κεντρικής Βιβλιοθήκης
️ℹ️ Απαραίτητη η εγγραφή: τηλ. 28310 29215.
Αριθμός θέσεων: 25. Θα τηρηθεί σειρά προτεραιότητας.

Η εκδήλωση: https://fb.me/e/2laJGWvp0

Χριστουγεννιάτικο Σπιτοσχολειό
2022-12-17 16:00 - 22:00 | Κυριάννα
Έφτασε η πιο γλυκιά εποχή του χρόνου…

Μετά από δύο χρόνια το Σπιτοσχολειό ανοίγει την αγκαλιά του για όλα τα παιδιά αλλά και μεγάλους για να μοιραστούμε αγάπη και χρυσόσκονη στην Αίθουσα του πολιτιστικού συλλόγου Κυριάννας.
Θα ξεκινήσουμε με αφήγηση παραμυθιού Στις 16:30 <Τα δώρα του Δεκέμβρη> και εργαστήρι χειροτεχνίας από την Μαρία Τσουκνάκη

Στις 18:00 θα πάρουμε τα φαναράκια μας να πούμε τα παραδοσιακά κάλαντα των Χριστουγέννων στα γραφικά σοκάκια του χωριού μας

Στις 19:00 θα επιστρέψουμε για θεατρικό βιωματικό παιχνίδι για μικρούς και μεγάλους <Τα δώρα της λίμνης και η βροχή της αγάπης > με την Κωνσταντίνα Γιασεμίδου
Σκοπός μας όπως πάντα είναι να γεμίσει η καρδιά μας τόση αγάπη που να ξεχειλίσει και να πλημμυρίσει όλος ο κόσμος..

Η ΕΙΣΟΔΟΣ ΕΙΝΑΙ ΕΛΕΥΘΕΡΗ

Θα υπάρχει παζάρι με χειροποίητες κατασκευές και γλυκίσματα για την ενίσχυση του Συλλόγου Γονέων και Κηδεμόνων του Νηπιαγωγείου Κυριάννας.

Προβολή ταινίας "Felicità"
2022-12-18 19:30 - 22:30 | Κέντρο Βυζαντινών Τεχνών Ρεθύμνου, Εθνικής Αντιστάσεως 84, Ρέθυμνο
Προβολή ταινίας “Felicità”
Κυριακή 18 Δεκεμβρίου 2022, στις 19:30
Η προβολή θα πραγματοποιηθεί στο ” Κέντρο Βυζαντινών Τεχνών “
στην οδό Εθνικής Αντιστάσεως 84, στην παλιά πόλη του Ρεθύμνου
ΕΛΕΥΘΕΡΗ ΕΙΣΟΔΟΣ
(Λόγω περιορισμένων θέσεων, θα τηρηθεί σειρά προτεραιότητας)

Η Κινηματογραφική Λέσχη Ρεθύμνου (ΚΙΝ.ΛΕ.Ρ) παρουσιάζει τη δραματική κωμωδία γαλλικής παραγωγής 2020 με τον τίτλο “Felicità” σε σενάριο και σκηνοθεσία Bruno Merle.
Ο σκηνοθέτης, μέσα από μια απλή ιστορία και με τη βοήθεια πανέμορφων εικόνων της γαλλικής υπαίθρου, μας χαρίζει μια γλυκιά και συγκινητική οικογενειακή κωμωδία. Στον πρωταγωνιστικό ρόλο της νεαρής Τόμι, η ίδια η κόρη του σκηνοθέτη, Rita Merle. Οι πειστικές ερμηνείες των τριών ηθοποιών στους κεντρικούς ρόλους και ειδικά αυτή της νεαρής χαριτωμένης πρωταγωνίστριας, μέσα από συναισθήματα που εναλλάσσονται ανάμεσα στην απόλυτη ανεμελιά και στην αγωνία, μας χαρίζουν μια όμορφη ταινία στην οποία ξεχωρίζει απ’ τη μια η αγάπη του πατέρα για την κόρη του και από την άλλη η εφηβική αφύπνιση της μικρής και η απομυθοποίηση των γονιών της.
Σύνοψη της ταινίας
Ο Τιμ και η Χλόη είναι οι εκκεντρικοί μποέμ γονείς της νεαρής Τόμι. Έχουν υιοθετήσει ένα ανέμελο τρόπο ζωής χωρίς να προβληματίζονται για το μέλλον. Όμως οι καλοκαιρινές διακοπές της Τόμι φτάνουν στο τέλος τους και η ίδια είναι αποφασισμένη να μη χάσει με τίποτα την πρώτη μέρα στο Γυμνάσιο, κάτι που της έχουν υποσχεθεί και οι γονείς της. Όλα αυτά όμως, πριν η μητέρα της εξαφανιστεί, ο πατέρας της κλέψει ένα σπορ αυτοκίνητο και κάνει την εμφάνισή του ένας αστροναύτης.
Η ταινία απέσπασε 1 βραβείο και 3 διακρίσεις σε διάφορα κινηματογραφικά φεστιβάλ.
Θα προβληθεί με υπότιτλους στα ελληνικά.
Η ταινία προβάλλεται σε συνεργασία της Κινηματογραφικής Λέσχης Ρεθύμνου με το Γαλλικό Ινστιτούτο Αθηνών.

Θεατρική παράσταση "Ελευθερία στη Βρέμη"
2022-12-18 19:30 - 2022-12-23 22:30 | Σπίτι του πολιτισμού
ΡΑΙΝΕΡ ΒΕΡΝΕΡ ΦΑΣΜΠΙΝΤΕΡ
ΕΛΕΥΘΕΡΙΑ ΣΤΗ ΒΡΕΜΗ

Η παράσταση «Ελευθερία στη Βρέμη» του Ράινερ Βέρνερ Φάσμπιντερ, χειμερινή παραγωγή του ΔΗΠΕΘΕ Κρήτης, για την περίοδο 2022-23, έκανε πρεμιέρα στα Χανιά στις 30 Νοεμβρίου, σε νέα μετάφραση του Γιώργου Δεπάστα, διασκευή, σκηνοθεσία, σκηνικά, κοστούμια, μουσική επιμέλεια Νίκου Μαστοράκη και με μια εξαιρετική ομάδα ηθοποιών και συντελεστών. Η παράσταση θα περιοδεύσει στη συνέχεια σε όλη την Κρήτη.
Τον Ιανουάριο του 2023, το ΔΗΠΕΘΕ Κρήτης για πρώτη φορά στην ιστορία του, συμπράττει με το Θέατρο Τέχνης Καρόλου Κουν και η παράσταση ανεβαίνει στο ιστορικό «Υπόγειο» μέχρι τον Απρίλιο του 2023.
Πρόκειται για το δέκατο έκτο θεατρικό έργο του συγγραφέα, ηθοποιού, κινηματογραφικού και θεατρικού σκηνοθέτη, Ράινερ Βέρνερ Φάσμπιντερ, τρομερού παιδιού και εκπρόσωπου του νέου γερμανικού κινηματογράφου, έργο που ανέβασε ο ίδιος το 1971 στο θέατρο της Βρέμης.
Η Γκεέσε Γκότφριντ είναι μια γυναίκα που ζει στη Βρέμη στο πρώτο ήμισυ του 19ου αιώνα – μια εποχή όπου η γυναίκα ήταν εξαρτημένη από τον πατέρα, τον σύζυγο, τον αδελφό και όποιον άλλο άντρα υπήρχε στη ζωή της. Γνώμη και ελεύθερη βούληση δεν επιτρεπόταν να έχει, δεν της επιτρεπόταν καν να σκεφτεί. Ούτε καν να αγαπήσει. Δυνατότητα ανεξαρτησίας δεν υπήρχε καμία. Ελεύθερες γυναίκες νοούνταν μόνο οι πόρνες, που κι αυτές ήταν υποχείρια κάποιου προαγωγού. Η διεκδίκηση της ελευθερίας από μια γυναίκα αντιμετωπιζόταν ως ψυχικό νόσημα, ως λάθος της φύσης και μπορούσε να την οδηγήσει ακόμη και στο δικαστήριο. Η Γκεέσε, μια γυναίκα έξυπνη, ικανή, ευρηματική, στην προσπάθειά της να κερδίσει την ελευθερία έρχεται σε σύγκρουση με όλο το περιβάλλον της, άντρες και γυναίκες, και όταν συναντά εμπόδια και αισθάνεται ότι απειλείται, αμύνεται, καταφεύγοντας σε ακραίες λύσεις πέρα και έξω από κάθε λογική.
Το έργο του Φάσμπιντερ – μια αστική τραγωδία – , επικεντρώνεται στο πρόσωπο της Γκεέσε και στο κοινωνικό και ψυχολογικό παρασκήνιο, που την οδήγησε στις πράξεις της. Μέσα από μια αλληγορία για το ρόλο τις εξουσίας στις διαπροσωπικές σχέσεις, παρουσιάζει την Γκεέσε σαν μια γυναίκα που απέναντι στην αδικία μιας ανδροκρατούμενης κοινωνίας, δεν βρίσκει άλλη δυνατότητα απελευθέρωσης και αυτοπραγμάτωσης από το φόνο. Το έργο δεν αναφέρεται μόνο στη χειραφέτηση της γυναίκας, αλλά στην χειραφέτηση κάθε εξουσιαζόμενου από τον εξουσιαστή.
Ο συγγραφέας αντλεί έμπνευση από την πραγματική ιστορία της Γκεέσε Γκότφριντ, μιας αστής της Βρέμης, μιας κατά γενική ομολογία θεοσεβούς και έντιμης γυναίκας, που σκότωσε δεκαπέντε ανθρώπους, τα εγκλήματά της αποκαλύφθηκαν το 1831 και αποκεφαλίστηκε στην τελευταία δημόσια εκτέλεση στη Βρέμη.
Από το υλικό αυτό ο Φάσμπιντερ πλάθει μια αλληγορία για το ρόλο της εξουσίας στις διαπροσωπικές σχέσεις και κάνει έναν ύμνο στην ελευθερία που κατακτάται με κάθε τίμημα.

ΣΥΝΤΕΛΕΣΤΕΣ
Μετάφραση: Γιώργος Δεπάστας
Διασκευή, Σκηνοθεσία, Σκηνικά-Κοστούμια, Μουσική Επιμέλεια: Νίκος Μαστοράκης
Κίνηση: Μαρίζα Τσίγκα
Φωτισμοί: Τάσος Παλαιορούτας
Συνεργάτης Σκηνογράφος: Σταύρος Μπαλής
Συνεργάτις Ενδυματολόγος: Άση Δημητρολοπούλου
Βοηθός Σκηνοθέτη: Μπάμπης Συμεωνίδης
Φωτογραφίες αφίσας – προβών: Alex Kat
Φωτογραφίες παράστασης: Γιώργος Αναστασάκης
Trailer – Video: Πάρης Χαμουρίκος

Ηθοποιοί (με αλφαβητική σειρά):
Μαριάννα Δημητρίου
Άγης Εμμανουήλ
Διαμαντής Καραναστάσης
Μαρία Κεχαγιόγλου
Καίτη Μανωλιδάκη
Γιωργής Τσαμπουράκης
Χάρης Τσιτσάκης

Κατάλληλο για 18+

Ρέθυμνο
Κυριακή 18 Δεκεμβρίου, Σπίτι του Πολιτισμού, 19:30
Τιμές εισιτηρίων: 15€, 10€ (τρίτεκνοι, πολύτεκνοι, άνεργοι, μαθητές, φοιτητές, άνω των 65ετών, ΑΜΕΑ)

Ηλεκτρονική προπώληση:
https://www.viva.gr/tickets/theater/tour/eleutheria-sti-bremi/ και στο ταμείο του θεάτρου 1,5 ώρα πριν από κάθε παράσταση

Χριστουγεννιάτικη Συναυλία του Συνδέσμου Διαδόσεως Καλών Τεχνών Ρεθύμνου
2022-12-18 20:00 - 23:30 | Ωδείο Ρεθύμνου, Εμ. Βερνάδου 2, Ρέθυμνο
Συμμετέχουν οι χορωδίες του Συνδέσμου:
Μεικτή Χορωδία,
Chorus’ 87
καθώς και οι μαθητές και oι καθηγητές του Ωδείου Ρεθύμνου.

Χριστουγεννιάτικες εκδηλώσεις του Εμπορικού Συλλόγου Ρεθύμνου
2022-12-29 17:00 - 21:00 | Πλατεία Αγνώστου Στρατιώτη, Ρέθυμνο
Ο Εμπορικός Σύλλογος Ρεθύμνου σε συνεργασία με τον Δήμο Ρεθύμνου και το Επιμελητήριο Ρεθύμνου ανακοινώνει τις επόμενες Χριστουγεννιάτικες εκδηλώσεις.

Σάββατο 24 Δεκεμβρίου – Πλατεία Μητρόπολης
-Ώρα έναρξης 11.00

Παιδική γιορτή «Χριστούγεννα με τον Μίκυ και την παρέα του»για τους μικρούς μας φίλους, με χορό τραγούδι και πολλές εκπλήξεις. Ο Μάγος ΤΕΤΕΛΟ θα κάνει τα μαγικά του και θα εντυπωσιάσει μικρούς και μεγάλους και για φινάλε επίδειξη χορογραφίας από την σχολή χορού «Χοροκίνηση»της Βάσιας Σακελλαρίου
(Η εκδήλωση είναι εντελώς δωρεάν για όλους)

Πέμπτη 29 Δεκεμβρίου – Πλατεία Αγνώστου Στρατιώτη
θα λάβει μέρος η Φιλανθρωπική εκδήλωση “Ζάντα RUN”
-Εκδήλωση με τους συμμετέχοντες ντυμένους Άγιους Βασίληδες!
-ώρα προσέλευσης: 17:00, εκκίνηση 17:30, τερματισμός 19:00
-Η διαδρομή θα είναι διαφορετική για τους συμμετέχοντες (πεζοί, ποδήλατα, πατίνια κλπ)
-Κόστος συμμετοχής: 10 ευρώ (περιλαμβάνει στολή Αγίου Βασίλη)
-Διαθέσιμα νούμερα στολών: παιδική (4 έως 7 ετών), εφηβική (8 έως 12 ετών), Ενηλίκων (Onesize)
-Αμέσως μετά την λήξη της εκδήλωσης θα ακολουθήσει συναυλία με το συγκρότημα “ROCKFOUR” στην πλατεία του Αγνώστου Στρατιώτη
-Μέρος των εσόδων θα διατεθεί σε φιλανθρωπικό σκοπό, όπως και η αμοιβή του συγκροτήματος.
-Οι Στολές είναι ήδη διαθέσιμες για παραλαβή στο κατάστημα “MALE-FEMALE” οδό Βάρδα Καλλέργη 7 (ώρες καταστημάτων) τηλ. 28310-57611 – 6988438875

Η Πρόεδρος Ο Γ.Γραμματέας
Αθηνά Κ. Τσικιντίκου Γεώργιος Λιόκαλος

«Ο Γουίνι και η παρέα του» στο Ρέθυμνο
2023-01-13 17:00 - 21:00 | cineland Παντελής, Εμμανουήλ Πορτάλιου 3, Ρέθυμνο
«Ο Γουίνι και η παρέα του» περιοδεύουν στην Κρήτη
Παραστάσεις στο CINELAND ΠΑΝΤΕΛΗΣ στο Ρέθυμνο

Ο Γουίνι, ο πιο διάσημος και αξιολάτρευτος αρκούδος, μαζί με την αγαπημένη του παρέα έρχονται στην Κρήτη, για πρώτη φορά στην Ελλάδα σε θεατρική παράσταση, στο πλαίσιο της περιοδείας τους, με μια τρυφερή και ξεκαρδιστική ιστορία που θα ξετρελάνει μικρούς και μεγάλους. Η παραγωγή της Παιδικής Σκηνής Θεσσαλονίκης θα ανεβεί στις 13 Ιανουαρίου, για δύο μόνο παραστάσεις, στις 17:00 & στις 19:00, στο CINELAND ΠΑΝΤΕΛΗΣ στο Ρέθυμνο.
Για τον Γουίνι και την παρέα του
Σπίτι τους είναι το Δάσος των Γαλάζιων Ονείρων. Σ’ αυτό το δάσος, η ζωή είναι απλή. Απλή και όμορφη. Και όλα τα όνειρα μπορούν να γίνουν πραγματικότητα. Ειδικά όταν έχεις τόσο καλούς φίλους…
Μια μέρα λοιπόν, ο Γουίνι θα αποφασίσει να αφήσει για λίγο τους φίλους του και το δάσος για να αναζητήσει την δική του περιπέτεια. Πέρα, στον μακρινό λόφο.
Τι θα κάνει όμως όταν μάθει πως οι φίλοι του τον χρειάζονται; Ο Λαγός πρέπει να βρει ένα τραγούδι για να κερδίσει στον διαγωνισμό της κολοκύθας. Ο Πίγκλετ το γουρουνάκι δεν μπορεί να κοιμηθεί γιατί βλέπει συνέχεια εφιάλτες. Ο Τίγρης χάνει το γέλιο του και ο Γκαρή το γαϊδουράκι νομίζει πως δεν νοιάζεται κανείς για αυτόν.
Τότε ο Γουίνι θα καταλάβει πως δεν χρειάζεται να πάει στον μακρινό λόφο για να βρει μία περιπέτεια. Αφού το δάσος των γαλάζιων ονείρων είναι γεμάτο περιπέτειες. Εκεί ζουν οι φίλοι του που τον χρειάζονται και τους χρειάζεται και αυτός και δεν θέλει να λείψει ούτε στιγμή μακριά τους. Γιατί, οι καλύτερες περιπέτειες είναι αυτές που περνάς με τους αγαπημένους σου φίλους.
Ελάτε να γνωρίσετε από κοντά τον Γουίνι και την παρέα του σε μια μοναδική μουσικοχορευτική παράσταση αφιερωμένη στην φιλία και στην αγάπη! Ελάτε να ζήσουμε όλοι μαζί την δική μας περιπέτεια!!!

Ταυτότητα παράστασης:
Κείμενο: Γιώτα Καλτσίδου
Σκηνοθεσία – Διασκευή: Πασχάλης Αραμπατζής
Μουσική: Αίσωνας
Στίχοι: Γιώτα Καλτσίδου / Αίσωνας
Χορογραφίες: Δημήτρης Μέξης
Μάσκες: Anna Wasiak
Κοστούμια: Κατερίνα Καραογλάνη
Σκηνικά: Γιάννης Γροϊδης
Παραγωγή: Παιδική Σκηνή Θεσσαλονίκης

Παίζουν οι ηθοποιοί:
Ελβίρα Πολυτίμη Θεμελή
Δημήτρης Μέξης
Χρύσα Μπολλάτι
Κωνσταντίνος Πετρίδης

Παραστάσεις:
CINELAND ΠΑΝΤΕΛΗΣ ΡΕΘΥΜΝΟ
ΜΟΝΟ ΠΑΡΑΣΚΕΥΗ 13 ΙΑΝΟΥΑΡΙΟΥ
ΔΥΟ ΠΑΡΑΣΤΑΣΕΙΣ: 17:00 & 19:00
ΠΡΟΠΩΛΗΣΗ ΜΕ ΜΕΙΩΜΕΝΗ ΤΙΜΗ: ΤΑΜΕΙΟ CINELAND (28310 29241) & VIVA.GR
ΠΛΗΡΟΦΟΡΙΕΣ: 6980205311 & www.paidikiskini.gr
Χορηγός επικοινωνίας: ΉΧΟΣ FM 94.2
Μείνετε συντονισμένοι για δωρεάν προσκλήσεις!!
Διάρκεια: 70 λεπτά με διάλλειμα
Εισιτήρια: 8€ προπώληση, 10€ στο ταμείο

25ο Παιδικό Κυνήγι Θησαυρού
2023-02-04 08:00 - 2023-02-05 17:00
ΣΑΒΒΑΤΟ 04 & ΚΥΡΙΑΚΗ 05 ΦΕΒΡΟΥΑΡΙΟΥ 2023
25o Παιδικό Κυνήγι Θησαυρού «Αποστολή: Διάσωση»
Σάββατο 04 & Κυριακή 05 Φεβρουαρίου
Εκατοντάδες παιδιά χωρισμένα σε 80 Ομάδες διάσωσης από όλα τα σχολεία της Πόλης προσπαθούν να εξιχνιάσουν το μυστήριο της εξαφάνισης του Φάνη μέσα στο χρόνο, ακολουθώντας στοιχεία δεμένα με την ιστορία της πόλης.
Διοργάνωση: Γκουσγκούνηδες
www.gousgounides.gr

Milonga Tango Cultural "Casino Royal" - Guest Jonatan Agüero
2023-02-04 18:30 - 23:30 | Κέντρο Βυζαντινών Τεχνών Ρεθύμνου, Εθνικής Αντιστάσεως 84, Ρέθυμνο
Η Μιλόνγκα TangoCultural του Ρεθύμνου -πιστή στο μηνιαίο της ραντεβού- σας παρουσιάζει μια ακόμα λαμπερή διοργάνωση με έναν εκλεκτό καλεσμένο!
**Σάββατο 4 Φεβρουαρίου**
Milonga Tango Cultural στο Ρέθυμνο
“Casino Royal” edition!***
Κέντρο Βυζαντινών Τεχνών-Εθν. Αντιστάσεως 84
Καλεσμένος μας αυτή τη φορά ο Jonatan Agüero από την Αργεντινή!
Ο Jonatan -συνοδευόμενος από τη Σοφία- θα μας χαρίσει δυο ξεχωριστά μαθήματα το Σάββατο πριν τη μιλόνγκα αλλά και θα μας μαγέψει με τις μουσικές του επιλογές στη βραδιά που θα ακολουθήσει!
ΠΡΟΓΡΑΜΜΑ:
*18.30-20.00
WS 1: Διάσημες φιγούρες των παλιών milongueros!
Ως γνήσιος “απόγονος” της παλιάς φρουράς του τάνγκο, ο Jonatan θα μας μυήσει στον κόσμο των μιλονγκέρων του Μπουένος Άιρες θυμίζοντας μας “διάσημα” βήματα που τείνουν να ξεχαστούν! Γνωρίστε το τάνγκο από τις ρίζες του!
*20.15-21.45
WS 2: Milonga για όλους! “Έξυπνες” φιγούρες για την πίστα, στολίδια για τον καβαλιέρο και τη ντάμα και μουσικά “παιχνίδια” για να μη βαρεθείτε ποτέ! Μάθετε να απολαμβάνετε τη μιλόνγκα μαθαίνοντας τα πιο βασικά της συστατικά!
*22.00-02.00 Μιλόνγκα με DJ Jonatan Agüero!

Συνεισφορά:
Μάθημα 13€/10€ μέλη TangoCultural
Μιλόνγκα 10€/7€ μέλη TangoCultural
(ελεύθερη κατανάλωση σε κρασί/ρακή/αναψυκτικά)
Δηλώσεις συμμετοχής με μήνυμα στη σελίδα ή στο τηλ. 6970306660 (Σοφία)

***Γιατί Casino Royal?
Γιατί πλησιάζουν οι ΑΠΟΚΡΙΕΣ! Και θέλουμε να δώσουμε μια ακόμα νότα λάμψης στη βραδιά μας!
Dress CODE: σμόκιν & παγιέτα λοιπόν!
Με αέρα από τα ’30s & ’40s!
Σας περιμένουμε!
Διοργάνωση Πολιτιστικός Σύλλογος TangoCultural

Θεατρική παράσταση «2 γάμοι 4 κηδείες»
2023-02-04 21:00 - 2023-02-05 23:30, 2023-02-11 21:00 - 2023-02-12 23:30 | The Garage, Δημοκρατίας 53, Ρέθυμνο
Το The Garage παρουσιάζει τη νέα θεατρική του παράσταση 2 γάμοι 4 κηδείες
Από το Σάββατο 10 Δεκεμβρίου και κάθε ΣΑΒΒΑΤΟ και ΚΥΡΙΑΚΗ στις 21.00
Δύο αγαπημένα ζευγάρια! Ή μήπως τέσσερα;
Γιατί ο έρωτας είναι και απρόβλεπτος και.. «χρόνια δεν κοιτά».
Ένα οικογενειακό τραπέζι (με αφορμή τους γάμους- ή τις κηδείες;) με πολλές μικρές ιστορίες.
Γιατί η ζωή είναι στιγμές!
Μια κωμωδία ζωής. Γιατί η ζωή είναι κωμωδία!
Μια ιστορία με (ή χωρίς;) ενιαίο σενάριο, αλλά χωρίς εγγυημένη σταθερότητα.
Κι όλα αυτά, γιατί η αλήθεια δεν είναι παρά η προσωπική μας ερμηνεία της πραγματικότητας.
Μην το χάσετε!!!

Μετά από τα συνεχόμενα sold out Δεκεμβρίου, Ιανουαρίου και Φεβρουαρίου, η περίοδος των παραστάσεών μας παρατείνεται ως το Μάρτη!
Έχουν ήδη ανοίξει οι κρατήσεις για:
Σάββατο και Κυριακή 4-5 Μαρτίου
Σάββατο και Κυριακή 11-12 Μαρτίου

Όλες οι θέσεις μας για το Φεβρουάριο είναι ήδη κλεισμένες!

Κοπή της Πρωτοχρονιάτικης πίτας του Λαογραφικού Ομίλου «Χοροκρήτες»
2023-02-05 13:00 - 18:00
Με χαρά σας προσκαλούμε στην κοπή της Πρωτοχρονιάτικης πίτας μας την Κυριακή 5 Φεβρουαρίου στο Γεράνι Παλλάς!
Ώρα έναρξης 13:00
Είσοδος 20 ευρώ (πλήρες μενού)
(Παιδιά έως 12 ετών 15 ευρώ)
Θα πραγματοποιείται προπώληση στις εγκαταστάσεις του Ομίλου!!
Τηλ κρατήσεων: 6974439836-2831022832

Κοπή πίτας του Πολιτιστικού Συλλόγου Άδελε – Αγίας Παρασκευής
2023-02-05 13:30 - 21:00 | ταβέρνα Πόπη, Αδελιανός Κάμπος, Ρέθυμνο
Ο Παύλος Μελής Καλλιτσουνάκης και οι συνεργάτες του με κρητικά και λαϊκά τραγούδια, στην κοπή της πρωτοχρονιάτικης πίτας του Πολιτιστικού Συλλόγου Άδελε – Αγίας Παρασκευής.
Γενική Είσοδος: 20 ευρώ
Παιδιά 6-12 είσοδος:12 ευρώ

Η Κινηματογραφική Λέσχη Ρεθύμνου παρουσιάζει την ταινία «Έκθαμβοι»
2023-02-05 20:00 - 23:30 | Κέντρο Βυζαντινών Τεχνών Ρεθύμνου, Εθνικής Αντιστάσεως 84, Ρέθυμνο
Η Κινηματογραφική Λέσχη Ρεθύμνου (ΚΙΝ.ΛΕ.Ρ) παρουσιάζει τη δραματική ταινία γαλλικής παραγωγής 2019 με τον τίτλο “Έκθαμβοι / Les Éblouis / The Dazzled” σε σκηνοθεσία Sarah Suco.
Ηβ ταινία θα προβληθεί την Κυριακή 5 Φεβρουαρίου 2023, στις 20:00, στο “Κέντρο Βυζαντινών Τεχνών” στην οδό Εθνικής Αντιστάσεως 84, στην παλιά πόλη του Ρεθύμνου.
Πρόκειται για μια αφηγηματική ταινία ενηλικίωσης για τη νεαρή Camille -την ηρωίδα της ταινίας- η οποία καλείται να αντιμετωπίσει το φανατισμό μιας θρησκευτικής κοινότητας στην οποία εντάσσονται οι γονείς της, κάπου στη γαλλική επαρχία. Η σκηνοθέτρια Sarah Suco η οποία συνυπογράφει το σενάριο μαζί με τον Nicolas Silhol, μεγάλωσε συμμετέχοντας σε μια ανάλογη θρησκευτική κοινότητα και κάποια από τα βιώματά της χρησιμοποίησε ως βασικό θέμα στην ταινία αυτή, με την οποία κάνει το ντεμπούτο της στη σκηνοθεσία.
Σύνοψη της ταινίας
H δωδεκάχρονη Camille, παθιασμένη με τις τέχνες του τσίρκου, είναι η πρωτότοκη μιας πολύτεκνης οικογένειας. Οι γονείς της αποφασίζουν να ενταχθούν σε μια καθολική κοινότητα που πρεσβεύει τον κοινό βίο και την αλληλεγγύη, στην οποία αφοσιώνονται πλήρως. Η νεαρή κοπέλα αναγκάζεται να αποδεχτεί έναν νέο τρόπο ζωής που θέτει σε αμφισβήτηση τις προσωπικές της επιθυμίες, την κοινωνική της ζωή και τους προσωπικούς προβληματισμούς της. Η Camille ξεκινά έναν αγώνα για να ξεφύγει από την επήρεια της κοινότητας, να επανακτήσει την ελευθερία της και να σώσει τα αδέρφια της.
Η ταινία απέσπασε 1 βραβείο και 2 διακρίσεις σε διάφορα κινηματογραφικά φεστιβάλ.
Θα προβληθεί με υπότιτλους στα ελληνικά.
Η ταινία προβάλλεται σε συνεργασία της Κινηματογραφικής Λέσχης Ρεθύμνου με το Γαλλικό Ινστιτούτο Ελλάδας.
Πρωτότυπος τίτλος: Les Éblouis
Διεθνής τίτλος: The Dazzled
Έτος παραγωγής: 2019
Είδος: Δράμα
Χώρα παραγωγής: Γαλλία
Γλώσσα: Γαλλικά
Διάρκεια: 99′
Σκηνοθεσία: Sarah Suco
Σενάριο: Nicolas Silhol, Sarah Suco
Ηθοποιοί: Camille Cottin, Jean-Pierre Daroussin, Éric Caravaca, Céleste Brunnquell
Φωτογραφία: Yves Angelo
Μουσική: Laurent Perez Del Mar

Dark Room Παραμυθissimo 2
2023-02-05 21:00 - 23:30 | Συνεταιρισμός Τζεπέτο, Ρέθυμνο
Dark room Παραμυθissimo

Αφηγούμαι, αποκαλύπτω, διεγείρω, εκφράζω, τολμώ, εξωτερικεύω, επικοινωνώ, καταθέτω, μιλάω, μονολογώ, παρεμβαίνω, σχολιάζω, φανερώνω, φλυαρώ, παρακινώ, παρηγορώ, ανακουφίζω, ταξιδεύω, ξεσκεπάζω, περιγράφω, φωτίζω, αραδιάζω, εξιστορώ, παρουσιάζω, παραμυθιάζω…
Αφήγηση μετά μουσικής σε σκοτεινό δωμάτιο, προς τέρψιν του αυτιού και ότι αυτό συνεπάγεται…
_δεν υπάρχει κάτι να «δεις», μόνο ν’ ακούσεις…

Ένα μουσικό αφηγηματικό project ελεύθερου αυτοσχεδιασμού, μοναδικό κάθε φορά, σε μορφή ραδιοφωνικής εκπομπής. Ο επισκέπτης διέρχεται σε ένα χαμηλά φωτισμένο χώρο όπου αφού επιλέξει την θέση του, ο χώρος μετατρέπεται σε ένα σκοτεινό δωμάτιο, για την απόλυτη εμπειρία της ακρόασης χωρίς παρεμβολές θέασης.

Κόκκινη κλωστή δεμένη στην ανέμη τυλιγμένη,
δωσ’ της κλώτσο να γυρίσει παραμύθι ν ‘αρχινίσει…

Αφήγηση, δραματουργία, επιλογή μουσικής:
Ελεάννα Αποστολάκη
Διάρκεια: 60 λεπτά
Είσοδος: Ελεύθερη συνεισφορά
Info / δηλώσεις συμμετοχής: 2831 025527

*η είσοδος μετά την έναρξη δεν είναι δυνατή

Κυριακή 5 Φεβρουαρίου στις 21.00
& κάθε μήνα
Geppetto art lab / Geppetto cooperative
Συνεταιρισμός Τζεπέτο
(Κατεχάκη & Χειμάρρας, Ρέθυμνο)

Μιχάλης Κουνάλης και Λευτέρης Γεωργιλαδάκης live
2023-02-05 21:30 - 23:30 | Αλλού γι’ αλλού, Νικολάου Πλαστήρα 2, Ρέθυμνο
Ο Μιχάλης Κουνάλης και ο Λευτέρης Γεωργιλαδάκης με το συγκρότημα τους στο μεζεδοπωλείο Αλλού γι’ Αλλού.
Τηλ. κρατήσεων 6974025703

«ΜΙΝΙΜΑΛ»: Stand up comedy με την Ήρα Κατσούδα
2023-02-06 21:30 - 23:00 | cineland Παντελής, Εμμανουήλ Πορτάλιου 3, Ρέθυμνο
Μετά την επιτυχία της παράστασης «Για Γυναίκα καλή είναι» και μια συνεχόμενη sold out χρονιά, η Ήρα Κατσούδα επιστρέφει με την τρίτη solo παράστασή της, το «ΜΙΝΙΜΑΛ».

Σε αντίθεση με το σαλόνι στο πατρικό της, η Ήρα προσπαθεί να ξεφορτωθεί όλα τα περιττά από τη ζωή της και να την κρατήσει με τα απολύτως απαραίτητα, σε minimal επίπεδα. Όμως, η διάσπαση προσοχής που έχει, μια ομηρία που λαμβάνει χώρα στο νιπτήρα της, τα κριτήρια με τα οποία επιλέγονται τα Ιερά Ζώα, οι τοξικές σχέσεις, οι θεωρίες συνομωσίας, ο νομός Ηλείας και πολλά ακόμα, δεν την αφήνουν να τα καταφέρει.
Ο Μινιμαλισμός ή Τέχνη του ελάχιστου, είναι καλλιτεχνικό ρεύμα, με εφαρμογή κυρίως την γλυπτική και την ζωγραφική, που αναπτύχθηκε στις ΗΠΑ την δεκαετία του 1960. Και αυτό από μόνο του δεν έχει καμία σχέση με την παράσταση.
Η παράσταση θα πραγματοποιηθεί στον κινηματογράφο «CINELAND ΠΑΝΤΕΛΗΣ», τη Δευτέρα 6 Φεβρουαρίου. Ώρα παράστασης: 21.30.
Τιμή εισιτηρίου: 10€.

ΜΙΝΙΜΑΛ - Ήρα Κατσούδα
2023-02-06 21:30 - 23:30 | cineland Παντελής, Εμμανουήλ Πορτάλιου 3, Ρέθυμνο
Ήρα Κατσούδα

“MINIMAL” – Stand up Comedy

Μετά την επιτυχία της παράστασης «Για Γυναίκα καλή είναι» και μια συνεχόμενη
sold out χρονιά, η Ήρα Κατσούδα επιστρέφει με την τρίτη solo παράσταση της, το
“MINIMAL”.

Σε αντίθεση με το σαλόνι στο πατρικό της, η Ήρα προσπαθεί να ξεφορτωθεί όλα τα
περιττά από τη ζωή της και να την κρατήσει με τα απολύτως απαραίτητα, σε
minimal επίπεδα.

Όμως η διάσπαση προσοχής που έχει, μια ομηρία που λαμβάνει χώρα στον νιπτήρα
της, τα κριτήρια με τα οποία επιλέγονται τα Ιερά Ζώα, οι τοξικές σχέσεις, οι θεωρίες
συνομωσίας, ο Νομός Ηλείας και πολλά ακόμα, δεν την αφήνουν να τα καταφέρει.
Ο Μινιμαλισμός ή Τέχνη του ελάχιστου, είναι καλλιτεχνικό ρεύμα, με εφαρμογή
κυρίως την γλυπτική και την ζωγραφική, που αναπτύχθηκε στις ΗΠΑ την δεκαετία
του 1960. Και αυτό από μόνο του δεν έχει καμία σχέση με την παράσταση.

Διάρκεια παράστασης: 70 λεπτά

Τιμή Εισιτηρίου: 10 ευρώ γενική είσοδος
Early bird special μέσω viva: 8 ευρώ

Δευτέρα 6/2 – Ρέθυμνο – Cineland Pantelis – 21:030

Η Ήρα Κατσούδα ασχολείται επαγγελματικά µε το stand up comedy, με συνεχείς
παραστάσεις σε Αθήνα αλλά και σε όλη την Ελλάδα.
Tο 2017 παρουσίασε την σόλο της stand up comedy παράσταση «Xωρίς Γλουτένη»
και το 2019 την δεύτερη με τίτλο “Για γυναίκα, καλή είναι.”
Έχει παρουσιάσει διάφορες διοργανώσεις, μεταξύ των οποίων
τελετές απονομής των βραβείων ΕΒΓΕ (2019, 2020), TEDx, καθώς και την τελετής
έναρξης του 20ου Φεστιβάλ Ντοκιμαντέρ Θεσσαλονίκης (2018).
Συμπαρουσίασε με τον Σπύρο Μαργαρίτη την εκπομπή «Το Δίκτυο» στην ΕΡΤ2
Δημιουργός του Podcast “ΜΠΡΑΗΤ ΣΑΗΝΤ” που συμπαρουσιάζουν με την Δ.
Νικητέα.
Έχει γράψει το θεατρικό έργο «Ο Γάμος»,
ενώ έχει εργαστεί για χρόνια στον χώρο της διαφήμισης ως Copy Writer.
Σπούδασε Οικονομικά (Α.Π.Θ.), κλασσική μουσική, χορό και υποκριτική.

Τελετή έναρξης του Ρεθεμνιώτικου Καρναβάλιου 2023
2023-02-07 17:30 - 22:30 | Μεγάλη Πόρτα
17:30 Μεγάλη Πόρτα
Παιδικό πάρτι με μουσικοκινητικό και bubb1e show, facepainting και μπαλονοκατασκευές από το «Μικρόκοσμο».
18:30 Προπομπός με τη συντροφιά μικρών και μεγάλων, ξεκινάει την καθιερωμένη του πορεία στους δρόμους της Παλιάς Πόλης, από Μεγάλη Πόρτα, με κατάληξη στην πλατεία Αγνώστου Στρατιώτη.
Πλατεία Αγνώστου Στρατιώτη
19:30 Έναρξη εκδήλωσης από τη Δημοτική Φιλαρμονική Ρεθύμνου.
Κήρυξη επίσημης Έναρξης του Ρεθεμνιώτικου Καρναβαλιού 2023 από τον Δήμαρχο Ρεθύμνης κ. Γιώργη Μαρινάκη.
Παρουσίαση της θεματικής και της αφίσας του Ρεθεμνιώτικου Καρναβαλιού 2023.
Παρουσίαση των στολών των πληρωμάτων του Ρεθεμνιώτικου Καρναβαλιού 2023.
Live συναυλία με την Κατερίνα Στικούδη και τον Κωνσταντίνο Φραντζή.
Την εκδήλωση θα πλαισιώσουν οι σχολές Χορού Arabesque και Bailando Rethymno.

Rockfour live
2023-02-07 21:00 - 23:30 | Chaplins pub – cafe, Ε. Βενιζέλου 52, Ρέθυμνο
Τρίτη 7 Φεβρουαρίου οι Rockfour live στο Chaplin’s. Με classic Rock συνταγές για ευαίσθητους ουρανίσκους!!!

Χορός 33ου Κυνηγιού Θησαυρού με τον Ηλία Βρεττό
2023-02-10 22:00 - 23:30 | Louvro the club, Σαλαμίνος 18
Χορός 33ου Κυνηγιού Θησαυρού, στις 22:00, στο Louvro Club, με τον Ηλία Βρεττό.
Διοργάνωση: καρναβαλική Ομάδα Γκουσγκούνηδες

Γιώργος & Νίκος Στρατάκης live
2023-02-10 22:00 - 23:30 | Upano, Μάχης Κρήτης 149, Ρέθυμνο, Πλατανιάς
Ο Γιώργος & ο Νίκος Στρατάκης
έρχονται τη Παρασκευή 10 Φεβρουαρίου
να μας διασκεδάσουν όπως εκείνοι μόνο ξέρουν…
Σας περιμένουμε….
Για κρατήσεις:6981038552

33o Κυνήγι Θησαυρού
2023-02-11 08:00 - 2023-02-12 18:00
Οι υπέρ – ήρωες του Ρεθύμνου «Η Σκοτεινή Απειλή»
Η πόλη βρίσκεται σε μεγάλο κίνδυνο και οι ομάδες καλούνται να αντιμετωπίσουν τον άνθρωπο «ΣΚΙΑ», αποτρέποντας την ολική καταστροφή της.
Υπέρ ήρωες από 37 ομάδες θα βοηθήσουν την ομάδα G — SPOT, να επαναφέρει την κανονικότητα στην πόλη του Ρεθύμνου, μέσα από ένα κυνήγι βασισμένο στην ιστορία της πόλης.
Διοργάνωση: Γκουσγκούνηδες
Site:www.gousgounides.gr

Ετήσιος Χορός Συλλόγου Μελαμπιανών Ρεθύμνου
2023-02-11 20:30 - 23:30 | κέντρο Μύθος, Ρέθυμνο, Αδελιανός Κάμπος
Μετά από πολύ καιρό, έχουμε την χαρά να σας προσκαλέσουμε στην ετήσια χοροεσπερίδα του συλλόγου μας που θα πραγματοποιηθεί το Σάββατο 11 Φεβρουαρίου και ώρα 20.30 στο κοσμικό κέντρο Μύθος. Παράλληλα θα πραγματοποιηθεί και η κοπή της ετήσιας πίτας μας.

Θα μας συνοδέψει μουσικά ο Χαράλαμπος Μαρκάκης με το συγκρότημα του ( Υφέν).

Τιμή εισόδου: 20€
Παιδιά 8-12 ετών: 12€
Παιδιά κάτω των 8 ετών: Δωρεάν

Στην τιμή εισόδου περιλαμβάνεται πλήρες μενού φαγητού και ποτού.
Σας καλούμε όλους για την στήριξη και συμμετοχή σας, καθώς ο σύλλογος έχει αδρανοποιηθεί από το 2019 και κάνουμε σημαντική προσπάθεια για την επαναδραστηριοποίηση του.

Carnival Party
2023-02-13 20:00 - 23:30 | The Coffee Stop, Σταυρωμέ΄νος

Παλιές Ελληνικές Καντάδες
2023-02-14 18:30 - 22:30 | Πλατεία Αγνώστου Στρατιώτη, Ρέθυμνο
Η Δημοτική Χορωδία Ρεθύμνου, η χορωδία με τους μαθητές και καθηγητές από το Μουσικό Σχολείο Ρεθύμνου, με την συνοδεία μουσικών της Πόλης μας και πλήθος καρναβαλιστών, αναβιώνουν το έθιμο της Καντάδας στους δρόμους της Παλιάς Πόλης.
18:30 Έναρξη από την πλατεία Αγνώστου Στρατιώτη και κατάληξη στην πύλη Guora (Μεγάλη Πόρτα)

Χάρης Βαρθαούρης live
2023-02-14 21:00 - 23:30 | Upano, Μάχης Κρήτης 149, Ρέθυμνο, Πλατανιάς
VALENTINE’S SPECIAL DAY με τον Χάρη Βαρθακούρη

Valentine Jazz - Saxophone Night
2023-02-14 21:00 - 23:30 | Living room, Ελευθερίου Βενιζέλου 5, Ρέθυμνο
Valentine Jazz – Saxophone Night
On Valentine’s Day Tuesday February 14, Livingroom hosts our loved ones in a music night full of flavors
RSV: 6984846757
.
Dining | Cocktails | Live Music

Valentine's night
2023-02-14 21:00 - 23:30 | Queens room, Ελευθερίου Βενιζέλου 11
Valentine’s NIGHT 14.02
REZ: 6972822112

Party χωρισμένων
2023-02-14 22:00 - 23:30 | Versus cafe, Ατσιπόπουλο
